એક સમયે જ્ઞાનથી ભરપૂર પ્રજાપતિ જ્ઞાતિજન હિન્દુ ધર્મ પ્રમાણે પ્રજામા ઉચ્ચ સ્થાન પર હતો, અને એથી જ પ્રજાપતિ તરીકે ઓળખાતો હતો.એ અજ્ઞાનતાના અંધકારમાં ગરીબાય વેઠી રૂદન કરતો હતો ત્યારે પ્રજાપતિ નારીને વધુ સહન કરવાની ઘડી આવી હતી. અને જ્યારે શિક્ષણના મહત્વ નું જ્ઞાન જ્ઞાતિમાં ફરી આવ્યુ ત્યારે પણ સ્ત્રીઓના ભણતર માટે ઉતેજન ન અપાયું. ઘરસંસારના કાર્યોમાં નારીઓને સલાહો આપવાનો હક્ક પણ છીનવી લીધો હતો. પુરૂષ વર્ગે નારીનું અપમાન કર્યું. નારી એના હ્રદયનાં ઉંડાણમાં રૂદન કરતી રહી. કિન્તુ એને સાંભળવા સમાજ તૈયાર ન હતો.